cyanic-selkie/wikianc huggingface dataset:
Jørn Hilme
Jørn Hilme regnes som den viktigste spelemannen i Valdres-tradisjonen. Han er opphavet til en egen gren av slåttespill i dalen, og satte preg på en lang rekke slåtter. I si levetid møtte han og ble påvirket av blant andre Knut Lurås. De mest karakteristiske slåttene som har navn etter ham er de såkalte «Jørn-rengjene», som er ekstra utfordrende å spille, full av raske trioler eller ristetak.
Fra 1960 har Jørn Hilme-stemnet vært en årlig begivenhet på Fagernes. I 1961 sørget Valdres Folkemusikklag for å få reist en minnestøtte over ham på Valdres Folkemuseum på Fagernes. Jørn Hilme-stemnet har vært arrangert alle år unntatt 1978, da var det landskappleik på Fagernes.
Huaning
Huaning (kinesisk: 华宁县; pinyin:  Huáníng Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
Iván Oulego
Iván Oulego Moreno (født 4. juni 1976) er en spansk terrengsyklist.
Gammarus brevipodus
Arten er funnet i Kina.
Bjarne Næs
Bjarne Næs (født 16. september 1955) er en norsk tidligere skihopper som representerte Trysilgutten IL.
Han deltok i den tysk-østerrikske hoppuka i årene 1973-1977, med 44.-plass i 1973/74 som beste sammenlagtplassering. Hans beste plassering i enkeltrenn i hoppuka var 16.-plass i Bischofshofen 5. januar 1974. I VM i Lahtis i 1978 ble han nummer 32 i normalbakken. I VM i skiflyging i Planica i 1979 ble han nummer 36 av 47 deltakere.
Bjarne Næs ble juniornorgesmester i 1973 og 1975. I senior-NM tok han sølvmedalje i stor bakke på Fåberg (Balbergbakken) i 1978 og bronsemedalje i normalbakke i Sprova i 1979. Han er sønn av skihopperen Halvor Næs.
Gepard
Gepard (Acinonyx jubatus) er et stort rovpattedyr i slekten geparder (Acinonyx), som videre inngår i gruppen pumaer og geparder (Acinonychini) i kattefamilien. Slekten har tidligere inkludert flere arter, men alle unntatt gepard er utdødd og slekten regnes derfor nå som monotypisk.
Gepard finnes nå kun i deler av Afrika og i det nordøstlige Iran og India. Arten regnes som verdens hurtigste landlevende pattedyr og kan trolig oppnå en toppfart på 107–110 km/t. Den er i stand til å akselerere fra 0 til 80 km/t i løpet av tre sprang. Arten har 19 kromosompar. Gepard er én av flere toppkonsumenter i økosystemet.
Nyere forskning viser at slekten geparder (Acinonyx) er søsterslekten til Puma og Herpailurus. Samlet refereres det gjerne til denne gruppen i nyere forskning som pumalinjen (Acinonychini).
Etymologi
Navnet gepard stammer fra gresk via italiensk gattopardo, flekket katt eller kattepanter. Det engelske navnet – cheetah – stammer fra hindi (chita) og betyr prikket eller den prikkede. Betegnelser som jaktleopard og «geopard» kan ha sammenheng med dyrets leopardlignende utseende.
Slektsnavnet Acinonyx stammer fra de greske uttrykkene acin, som betyr ubevegelig (fra kineo – å bevege, og det negative prefikset a-), og onyx, klo. Dette henspiller på dyrets manglende evner til å trekke inn klørne, slik nesten alle andre kattedyr kan. Den manlignende behåringen ved manken er trolig opphavet til andre ledd i det vitenskapelige navnet på arten – jubatus -, latin man.
Beskrivelse
Geparden er et strømlinjeformet, langstrakt og langbeint rovpattedyr som kan minne om mynder. Den har dyp brystkasse og er svært smal rundt livet. Mange av bygningstrekkene kan minne mer om hundedyr enn om andre kattedyr, men den er ikke spesielt nært beslektet med hundedyrene. Hannene er noe større enn hunnene.
Geparden har et relativt lite og rundt hode med små runde ører og tydelige utvendige tårekanaler som renner ned mot munnvikene fra innsiden av øynene. Øynene har dessuten runde pupiller. Den har en lang hale som brukes som balanse- og styreror i høy fart. Klørne kan bare trekkes delvis inn, andre kattedyr kan trekke dem helt inn. Tannutrustningen er beskjeden til kattedyr å være, noe som kan være en evolusjonær tilpasning for å få plass til den utvidede nesegangen disse dyra har. Pelsen er gulbrun med karakteristiske mørke prikker som kan minne om leopardens rosetter. Av og til kan man også se geparder med et stripe- eller marmorlignende prikkmønster, men disse er mer sjeldne. Fargevarianten kalles gjerne kongegepard. På manken er pelsen gjerne noe lenger (og tufset) enn ellers på kroppen, noe som kommer best til uttrykk på unger og ungdyr.
Geparden veier normalt ca. 37–65 kg og har en kroppslengde fra snutespiss til haletipp på ca. 175–220 cm. Skulderhøyden er i gjennomsnitt ca. 80–85 cm.
Geparden lar seg temme i stor grad, og opp gjennom århundrene har den derfor vært et populært kjæledyr for rike og adelige. Man regner med at de første gepardene ble temmet alt for 5 000 år siden, men den har aldri blitt domestisert.
Kongegepard
Kongegeparden er en genetisk fargevariant av nominatformen, A. j. jubatus. Flekkmønsteret over ryggen, av og til også langs den øvre delen av flankene, går over i et stripelignende mønster, som av og til kan minne om rosetter langs flankene på dyret. Årsaken er en mutasjon i det genetiske arveanlegget. Det recessive genet som trengs for at fenomenet skal oppstå må derfor arves fra begge foreldrene.
Kongegepard har av noen blitt klassifisert som en egen underart (A. j. rex), men dette mangler konsensus. Kongegepard ble først oppdaget i Zimbabwe i 1926. Den ble for en kort periode (1927–1939) lansert som en selvstendig underart, men dette måtte revideres da Reginald Innes Pocock ikke kunne framlegge tilstrekkelig bevis. Første gang man kunne fotografere en levende kongegepard var i Krüger nasjonalpark i 1974.
I mai 1981 ble det født to kongegeparder ved De Wildt Cheetah Center i Sør-Afrika. Det skjedde etter at to gepardsøstre ble paret med en viltfanget gepardhann fra Transvaaldistriktet og fødte hvert sitt kull. Begge kullene inneholdt en kongegepard. Siden er det født flere kongegeparder ved dette gepardsenteret.
Olga Zavjalova
Olga Viktorovna Zavjalova (russisk Ольга Викторовна Завьялова, født 24. august 1972 i Leningrad) er en russisk langrennsløper.
Gepard
Utbredelse og habitat
En gang i tiden var geparden utbredt i både Afrika, Eurasia og Nord-Amerika, men i dag er det først og fremst i Afrika at man finner dette kattedyret.
Olga Zavjalova
Hun tok fire medaljer under VM 2003 i Val di Fiemme: gull på 30 km fristil og bronse på 15 km klassisk, 5+5 km jaktstart og på 4x5 km stafett. Hun vant gull på 15 km jaktstart under 2007 i Sapporo.
Gepard
Utbredelse og habitat
Det hersker uenighet omkring totalbestanden av gepard i verden, men IUCN hevder at det er lite trolig at den overstiger 10 000 dyr. Trenden er også at bestanden minsker. Noe over 7 000 av dyrene regnes som «kjente» av forskerne, hvorav 4 500 befinner seg i det sørlige Afrika. Av disse befinner cirka 2 000 dyr seg i Namibia og cirka 1 800 i Botswana ifølge IUCN.
En begrenset populasjon på omkring 60–100 dyr (iflg. IUCN, men ulike kilder oppgir ulike tall) av asiatisk gepard fines imidlertid fortsatt i et begrenset område ved Kaspihavet, i det nordøstlige Iran. Det er også mulig at noen individer overlever i Tyrkia og Turkmenistan, men disse er i såfall udokumenterte. Populasjonen av asiatisk gepard er således kritisk truet av utryddelse.
Geparden trives best der det er en kombinasjon av åpen savanne, gressland (høyt gress) og krattskog, men dette kattedyret kan av og til også finnes i fjellområder og ørkenstrøk. Mange geparder foretrekker også jordbruksland. I Namibia holder 95 % av gepardpopulasjonen til på jordbruksområdene. Bestandens framtid i dette landet er svært usikker, fordi bøndene hvert år mister omkring 10 % av buskapen sin til dette rovpattedyret.
Atferd
Geparden er mest aktiv på dagtid, siden den da har størst sjanse til å unngå konflikter med sine største konkurrenter i matfatet; løver og hyener, som er mer aktive når det mørkner. Arten er normalt solitær som voksen, men yngre hanner kan opptre i små flokker på 2–5 dyr – kalt koalisjoner eller ungkarsflokker. I områder der andre store rovpattedyr er utryddet, kan man av og til også finne geparder i flokker på opp mot 14–19 dyr. I enkelte sammenhenger har det også blitt registrert at hunner og hanner kan danne små koalisjoner utenom paringstiden. Dyr som lever i en koalisjon vil styrke samholdet gjennom gjensidig pelsstell. Når de hviler søker de til høyereliggende områder, der de kan ha oversikt over byttedyr og fiender. Denne atferden gjør også at geparden foretrekker savanne og krattskog der det finnes godt med slike hvilesteder.
Geparder kan klatre, men ikke like godt som leoparder og en del andre kattedyr.
Kommunikasjon
Geparder kommuniserer gjennom en rekke forskjellige lyder og kroppsspråk. Hvesing og knurring er tegn på aggresjon og følges av en truende positur, der blant annet ørene legges flatt, tennene blottlegges, muskulaturen spennes, og kroppen stilles i angrepsstilling. På baksiden av ørene har geparden en hvit flekk som blottlegges når ørene legges flate. I tillegg til lyder og kroppsspråk kommuniserer geparden gjennom markeringer med urin, duftkjertler og kloremerker.
Hurtighet, jakt og diett
Geparden er verdens hurtigste landbaserte pattedyr og kan trolig oppnå en toppfart på omkring 110 km/t over en kort strekning, men det har aldri blitt dokumentert. Den høyeste farten som er dokumentert er 102,4 km/t. Dette skjedde i Kenya, og det var en 35 kg tung hunngepard som løp 220 yards (201,2 m) tre ganger, med 30 minutters hvile mellom hvert løp. Den 9. september 2009 satte en annen hunngepard, kalt «Sarah», verdensrekord på 100 m sprint. Hun slo Usain Bolts verdensrekord (9,58 sek.) med 3,45 sek. og klokket inn til tiden 6,13 sek. Verdensrekorden ble satt på en spesiallaget bane i den amerikanske dyreparken Cincinnati Zoo.
Geparden er en usedvanlig dyktig og høyt spesialisert predator, som regnes som verdens mest effektive solitære jeger. Bare afrikansk villhund overgår den i effektivitet, men den har fordel av sin flokkmentalitet.
Vanligvis fanger denne katten byttet etter en kort sprint, der farten kan komme opp i 80–110 km/t. Den kan akselerere fra 0–75 km/t på to sekunder og hvert sprang kan utgjøre 7–8 meter. For å sette dette i perspektiv, kan en gepard foreta et sprang hvert 0,28. sekund. Til sammenligning kan en hest foreta et sprang hvert 0,44. sekund og oppnå en toppfart på cirka 70–75 km/t. Årsaken til gepardens utrolige fart og spenst ligger i den svært fleksible ryggsøylen og den eksplosive muskulaturen. Den lange halen brukes som styrestang/balanseror. Kattens svært fleksible hofteledd gjør den dessuten i stand til å foreta meget krappe svinger i høy fart. Også håndleddene og skulderleddene er mer fleksible enn normalt.
Geparden jakter med synet som viktigste sans. Når et passende bytte er funnet sniker den seg så nær det som mulig, før den setter inn et avgjørende sprintangrep. Jakten er slett ikke alltid vellykket, men når den er det, slår den bena under byttet med framlabbene, med en kombinasjon av fart og styrke. I snitt lykkes geparden med å nedlegge byttet i cirka 70 % av sine angrep. Når byttet er nedlagt dreper den det ved kvelning, gjennom å «klemme av» lufttilførselen ved strupehodet. Den voldsomme energiutladningen gjør at gepardens temperatur stiger faretruende høyt. Den må derfor hvile før den kan spise. I denne fasen er den svært utsatt for overfall fra andre rovpattedyr, eksempelvis løver og hyener (og i en viss utstrekning sjakaler), og det hender ofte at den taper byttet til sine nærmeste konkurrenter i matfatet. Geparder vil heller aldri forsvare et bytte, et resultat av at styrken er ofret på bekostning av høy fart.
Geparder er rene kjøttetere, som i nesten 100 % av tilfellene nedlegger byttet selv. Thomsongaselle (Eudorcas thomsoni) er det mest populære byttedyret for en gepard, men den tar også en rekke andre dyr, for eksempel gnukalver, steinbukker, harer, kudu, impala, springbukk, vortesvin og fugl.
Reproduksjon
Geparden er truet av innavl og mangler genetisk variasjon. Årsaken er en pest som feide inn over Afrika i siste istid, for omkring 10 000 år siden. Bare noen få tusen dyr overlevde. Den har dessuten blitt jaktet til nær utryddelse av europeiske og asiatiske kongelige gjennom de siste århundrene. Bare noen få hundre dyr overlevde. Resultatet ble en genpool som var for liten, slik at nesten alle nålevende geparder er i slekt.
Geparden er den mest reproduktive av alle store kattedyr, allikevel er den en truet art. Det skyldes at cirka 90 % av alle gepardunger dør i løpet av de første tre månedene, enten på grunn av matmangel og mangel på genetisk mangfold (cirka 40 %), eller fordi de blir drept (cirka 50 %) av løver, leoparder, hyener eller sjakaler. Disse ser på geparden som en konkurrent i matfatet og benytter enhver anledning til å redusere bestanden.
Hunnen går drektig i ca. 90–95 dager og føder gjerne 3–5 unger, av og til opp mot åtte. Hannen deltar ikke i oppdragelsen og matingen av ungene. Mora kan forlate ungene i inntil 48 timer for å skaffe mat til å opprettholde nok morsmelk. Dersom det blir for lite mat, kan det hende at hun forlater ungene. Ungene avvennes i 6–8 ukers-alderen og vil da forlate hiet og følge moren. Fra de er ca. seks måneder gamle vil mora komme med skadd vilt som de kan øve seg på, før det spises. Fra de er ca. åtte måneder vil de begynne å jakte selv, men lykkes sjelden den første tiden. Ungene forlater gjerne mora når de er ca. 15–24 måneder gamle, men blir ikke fullbefarne jegere før de er omkring tre år gamle.
Nakken og ryggen hos ungene er dekket av tette, sølvgrå til hvite hår, noe som gjør at de på avstand kan minne om små honninggrevlinger. Dette kan være et eksempel på mimikry. Få rovdyr tør å angripe honninggrevlinger, og det kan tenkes at gepardungene får bedre beskyttelse ved å minne om dem.
Evolusjon og systematikk
Gepard er eneste nålevende art i slekten Acinonyx og var tidligere klassifisert i underfamilien Acinonychinae. Nå er imidlertid slekten omplassert, med bakgrunn i nye morfologiske og molekylære data, til underfamilien mindre kattedyr (Felinae).
Forskerne mente tidligere at geparden var det eldste av alle nålevende kattedyr, noe som kan være en forklaring på hvorfor denne katten ikke har klør som kan trekkes inn. En molekylærgenetisk studie publisert i 2006 viser derimot at geparden tilhører samme utviklingslinje som puma (Puma concolor) og jaguarundi (Puma yaguarondi). Den molekylære klokken antyder at linjen skilte seg fra andre kattedyr relativt nylig, for omkring 6,9 millioner år siden. Alle disse tre artene har runde pupiller. Et slikt slektskap har også vært antydet av forskere tidligere, blant annet av Johnson og O’Brien i 1997 og Bininda-Emonds m. fl. i 1999.
Gepardene oppsto trolig i Afrika og migrerte kort tid etter til Eurasia. Evolusjonært skilte trolig gepardene lag med de andre store kattedyrene i miocen, for ca. 26–7,5 millioner år siden. Det var omtrent på samme tid som gasellene oppsto, og gepardene har utviklet seg i koevolusjon med sine viktigste byttedyr. Den første ekte geparden var trolig Acinonyx pardinensis, som oppsto i pliocen (for omkring 7,5–3,75 millioner år siden). Den var større enn dagens gepard, omtrent like stor som en nålevende løve. Det er funnet fossile rester etter den i både Europa og Asia. For om lag 3,8–1,9 millioner år siden (pleistocen) oppsto det en ny art kalt Acinonyx intermedius. Den var noe mindre og utvidet sitt eksistensområde til å omfatte større deler av Kina. De yngste europeiske funnene er fra tidlig midtre pleistocen i Tyskland.
I pleistocen fantes det også to arter med gepardlignende kattedyr i Nord-Amerika, kalt Miracinonyx inexpectatus og Miracinonyx trumani. Begge hadde morfologiske trekk som kan sammenlignes med dagens gepard, blant annet lange, tynne lemmer og store neseganger, men de var større, like store som en puma. Av og til angis en tredje art fra Nord-Amerika, Miracinonyx studeri, men den regnes oftest som et synonym for M. trumani. Noen forskere har ment at Acinonyx stammer fra de amerikanske gepardene, mens andre mener at Miracinonyx er et resultat av konvergent evolusjon. En fylogenetisk studie gjort av Barnett et al. (2005) konkluderer med at Miracinonyx trumani er søsterarten til puma. Gaffelbukken kan løpe opptil 86 km/t, mye raskere enn dagens nordamerikanske predatorer som ulv og puma. Det kan være en tilpasning til å bli jaktet på av Miracinonyx.
Inndeling
Inndelingen følger Cat Classification Task Force (2017). Det er beskrevet en rekke varianter og underarter av gepard gjennom årene. Krausman og Morales anerkjente i 2005 fem underarter. Cat Classification Task Force reviderte imidlertid denne inndelingen i 2017 og regner nå med kun fire underarter. Det antydes imidlertid at det kan være færre enda, og kanskje til og med at arten kan vise seg å være monotypisk. Arten som sådan regnes som sårbar.
A. j. fearsoni ble i varierende grad regnet som en selvstendig underart i Øst-Afrika fram til i 2017, men etter en revisjon av arten dette året inngår denne nå i nominatformen.
A. j. venaticus og A. j. raineyi (sistnevnte regnes nå som et synonym til nominatformen ) er sammenlignet i genetiske studier og funnet å være svært like. Fra 1987 til 2005 ble allikevel disse regnet som to underarter.
A. j. venaticus kalles gjerne asiatisk gepard. Til nå har man regnet med at denne underarten bare har overlevd i et svært begrenset område av Iran (ved Kaspihavet). Krausman og Morales (2005) inkluderer imidlertid også geparder fra områder det nordlige Sahara til denne underarten. Utbredelsesgraden for denne underarten er derfor usikker. I NARCAGs (North African Region Cheetah Action Group) novembermøte i 2006 anbefalte Belchabir at det ble foretatt en genetisk studie av geparder som lever i Algerie for å klargjøre om disse tilhører underarten A. j. hecki eller A. j. venaticus. For øyeblikket reges imidlertid A. j. venaticus som unik for Asia (Iran).
Chris Columbus
Christopher Joseph Columbus (født 10. september 1958 i Spangler, Pennsylvania) er en amerikansk filmskaper. Hans arbeider inkluderer de første to Harry Potter-filmene, Alene hjemme og Mrs. Doubtfire. For tiden er han regissør for filmversjonen av Broadway-musicalen «Rent» i San Francisco.
Filmografi
År, tittel (ev. originaltittel) – fagfunksjon(er) på produksjonen
Brasil under VM i svømmesport 2022
Brasil deltok under VM i svømmesport 2022 i Budapest i Ungarn fra 18. juni til 3. juli 2022.
Axel Amlie
Axel Amlie (født 11. juni 1922, død 6. juni 1996) var en norsk journalist, kringkastingsmann og skjønnlitterær oversetter. Han var formann i Norsk Oversetterforening 1968–1977 og fremforhandlet oversetternes første normalkontrakt i 1972. Han oversatte særlig fransk og engelsk litteratur.
Amlie mottok Bastianprisen i 1971 og Norsk kulturråds oversetterpris i 1978. Han ble også tildelt den Den nasjonale fortjenstorden (Frankrike).
Nemotragus
Nemotragus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor (ca. 27 millimeter), lang og tynn, brun trebukk. Antennene er tynne og lengre enn kroppen. Pronotum er omtrent dobbelt så langt som bredt, noe avsmalnende forover, uten tenner på sidene. Dekkvingene er blanke, litt avsmalnende bakover.
Utbredelse
Arten er vidt utbredt i det sørlige og østlige Afrika, fra Etiopia i nord til Sør-Afrika og Namibia i sør.
Ivanda Eiduka
Ivanda Eiduka (født 29. mars 1977) er en latvisk terrengsyklist.
Mengla
Mengla (kinesisk: 勐腊县; pinyin:  Měnglà Xiàn) er et fylke i provinsen Yunnan i Folkerepublikken Kina. Det ligger i det autonome prefektur Xishuangbanna.
Menghai
Menghai (kinesisk: 勐海县; pinyin:  Měnghǎi Xiàn) er et fylke i provinsen Yunnan i Folkerepublikken Kina. Det ligger i det autonome prefektur Xishuangbanna.
Befolkningen var på 292,383 innbyggere i 1999.
Mengla
Elven Mekong, som i Kina heter Lincang Jiang, renner langs Menglas vestgrense.
Menghai
Kinas grenser mot Burma og Laos møtes langs dette fylket.
Mengla
Administrative enheter
Storkommuner: Kommuner:
Menghai
Administrative enheter
Storkommuner:
Mengla
Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Menghai
Administrative enheter
Kommuner:
Drew Roy
Drew Roy (født 16. mai 1986 i Clanton, Alabama) er en amerikansk skuespiller.
Yimen
Yimen (kinesisk: 易门县; pinyin:  Yìmén Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
Befolkningen var på 170,946 innbyggere i 1999.
Gustaf Johnsson
Harald Gustaf Johnsson (1890–1959) var en svensk sportsutøver og diplomat som deltok i de olympiske leker 1908 i London.
Menghai
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Gustaf Johnsson
Johnsson ble olympisk mester i turn i OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere.
Lawrence Donald Soens
Lawrence Donald Soens (født 26. august 1926 i Iowa City i Iowa i USA, død 1. november 2021 i Sioux City i Iowa) var en amerikansk katolsk prelat og biskop av Sioux City.
Bakgrunn
Lawrence Donald Soens studerte filosofi og teologi ved Kenrick-Glennon Seminary i Shrewsbury i Missouri, og fullførte doktorgradsstudier ved University of Iowa i Iowa City.
Prest
Han ble presteviet av biskop Ralph Leo Hayes for bispedømmet Davenport den 6. mai 1950. Han virket i menighetssjelesorg og var også lærer ved St. Ambrose Academy i Davenport, rektor ved Regina High School i Iowa City og rektor ved St. Ambrose Seminary, og fakultetsmedlem ved St. Ambrose College i Davenport.
Biskop av Sioux City
Den 15. juni 1983 utnevnte pave Johannes Paul II ham til biskop av Sioux City. Erkebiskopen av Dubuque, James Joseph Byrne, bispeviet ham den 17. august samme år; medkonsekratorer var Gerald Francis O'Keefe, biskop av Davenport, og Frank Henry Greteman, biskop emeritus av Sioux City.
I 1997 anmodet Soens om å få en koadjutor-biskop. Den 19. august 1997 utnevnte pave Johannes Paul II msgr. Daniel DiNardo fra bispedømmet Pittsburgh til dette.
Soens' avskjedssøknad ble innvilget av Den hellige stol den 28. november 1998. Han var da 72 år gammel.
Etter at han trakk seg som biskop av Sioux City, ble Soens anklaget for å ha seksuelt misbrukt mindreårige studenter i løpet av sin periode som rektor ved Regina Catholic High School i Iowa City på 1960-tallet.[2]
Episkopalgenealogi
Hans episkopalgenealogi er:
Ivan Seledkov
Ivan Seledkov (født 5. januar 1983) er en russisk terrengsyklist.
Lüchun
Lüchun (kinesisk: 绿春县; pinyin:  Lǜchūn Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Gustaf Johnsson
Johnsson studerte filosofi og jus ved Lunds universitet og tjenestegjorde senere i utenrikstjenesten, og var stasjonert bl.a. i Rio de Janeiro, Lisboa, Beirut, Kairo og Damaskus. Han døde i Washington.
Lüchun
Befolkningen var på 198,751 innbyggere i 1999.
Ángel Cabrera
Ángel Cabrera (født 12. september 1969) er en argentinsk golfspiller som hovedsakelig spiller på Europatouren. I golfkretser er han kjent som El Pato, «Anden».
Cabrera arbeidet som caddie ved hjemmeklubben til den verdenskjente argentinske golfspilleren Eduardo Romero, som ble hans mentor. Han ble profesjonell i 1989 i en alder av 20 år, men mislyktes i å kvalifisere seg til Europatouren i de tre første forsøkene. I 1995, i sitt fjerde forsøk og med økonomisk støtte fra Romero, kvalifiserte han seg for spill på touren i 1996-sesongen. Han har beholdt spilleretten uten problemer, og i 1999 havnet han for første gang blant de ti beste på Order of Merit.
Cabreras to første profesjonelle seire kom i Syd-Amerika i 1995, mens hans første seier på Europatouren kom i 2001 i Open de Argentina, som var anerkjent av Europatouren dette året. I 2005 vant han BMW PGA Championship, den mest prestisjefylte mesterskapet på Europatouren utenom major-turneringene og World Golf Championships. Dette var imidlertid kun hans tredje seier på Europatouren, et antall som kanskje er litt skuffende med tanke på hans jevne prestasjoner på touren.
Olympiades (Paris Metro)
Olympiades er en nyere stasjon på metroen i Paris. Stasjonen ble åpnet 25. juni 2007.
Navnet er hentet fra område i det 13. arrondissementet i Paris, hvor stasjonen ligger. Dette er et tett befolket område som har dårlige metroforbindelser. Vest for Olympiades finnes metrostasjonen Tolbiac som betjenes av linje 7.
Stasjonen er foreløpig endestasjon for linje 14, en helautomatisk, førerløs linje inntil linjen forlenges til Maison Blanche.
Herbrand Lavik
Herbrand Lavik (født 19. mai 1901, død 22. mars 1965) var er norsk forfatter og skribent. Han arbeidet som teaterkritiker i Bergens Tidende.
Lavik debuterte som forfatter i 1937, med Frenzie's indianere og andre fortellinger. I alt skrev han én roman, tre diktsamlinger, tre novellesamlinger og en biografi over den franske forfatteren François Villon med gjendiktninger. I den posthume novellesamlingen Svanesjø og morild (1966) finnes et biografisk forord.
Hans forfatterskap blir karakterisert som røff og saklig, med sans for det groteske og frodig liv, og med spor av Freuds dybdepsykologi.
Rolf Johnsson
Rolf Johnsson (født 1. desember 1889, død 3. juni 1931) var en svensk sportsutøver som deltok under de olympiske leker 1908 i London.
Johnsson ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere.
Gammarus riparius
Gammarus riparius er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Sveits under Vinter-OL 2006
Sveits under Vinter-OL 2006. Ethundretjuefem sportsutøvere deltok i tretten sporter under Vinter-OL 2006 i Torino i Italia. Sveits kom på åttendeplass med fem gull-, fire sølv- og fem bronsemedaljer. Snøbrettkjøreren Philipp Schoch var Sveits flaggbærer under åpningsseremonien.
Moving Soldiers - Soldaten i bevegelse
Moving Soldiers – Soldaten i bevegelse er en skriftserie som utgis av Norges idrettshøgskole Forsvarets institutt (NIH/F).
Skriftseriens intensjon er å fremme en arena for interdisiplinær tenkning og debatt som er av interesse for NIH/F. Målgruppen for serien er primært militære ledere og sivile forskere som er interessert i utviklingen av militære ferdigheter og soldatenes prestasjoner og deres enheter i en verden i stadig endring.
NIH/F har som ambisjon å utgi to til seks nummer av serien i året. Serien er primært basert på norske bidrag, men publiserer på engelsk når emnet er av interesse for et internasjonalt publikum. Serien er også åpen for bidrag fra forfattere uten tilknytning til Forsvarets institutt. Selv om skriftserien utgis av NIH/F er de faglige synspunkter som fremmes i Moving Soldiers - Soldaten i bevegelse et uttrykk for de forfattere som publiseres og således ikke et uttrykk for NIH/F sitt syn i de temaer som reises.
Terje Martinussen
Terje Martinussen (født 9. desember 1977 i Bergen) er en norsk komponist, trommeslager og økonom, som er kjent under pseudonymene «Mutt», «Rude», «Loveplayer» og «Mr. Martin». Terje Martinussen har også sunget i Splitting Image og vært syngende trommeslager i bluesbandet Ronnie and the Real Deal.
Liste over USAs presidenter som døde i sin regjeringstid
Liste over USAs presidenter som døde i sin regjeringstid gir en oversikt over de åtte amerikanske presidentene som har mistet livet mens de holdt embetet. Siden starten i 1789 har 45 personer holdt embetet som USAs president.
Av disse åtte, er fire presidenter myrdet og fire døde av naturlige grunner. I alle tilfellene har visepresidenten tatt over presidentskapet.
Kristín Ýr Bjarnadóttir
Kristín Ýr Bjarnadóttir (født 1984) er en islandsk fotballspiller (angrep) som har spilt i Norge.
Hun har spilt for Knattspyrnufélagið Valur 2001–04, 2008–11 og siden 2013. Der var hun også islandsk toppskårer i 2009 og 2010. Hun hadde 3 A-landskamper for Island da hun før 2012-sesongen (sammen med Hólmfríður Magnúsdóttir), gikk til Karmøy for å spille med Avaldsnes IL  i 1. divisjon fotball for kvinner 2012. Kristin scoret ett selvmål og to mål i debutkampen mot Alta, og senere ble det seks mål mot Fana i cupen. Men, hun forlot etter kun en sesong selv om Avaldsnes rykket opp i Toppserien.
Solo
Solo kan vise til:
Damselfrau
Damselfrau, egentlig Magnhild Kennedy (født Magnhild Rønning Skjerve 1978 i Trondheim) er en norsk kunstner og kunsthåndverker, bosatt i London. Hun er best kjent under navnet Damselfrau, som hun har brukt som kunstner- og prosjektnavn siden hun begynte å lage masker som wearable art i 2007. Fra å ha begynt som et hobbyprosjekt, er maskene hennes blitt objekter og plagg som presenteres på utstillinger, på nettsider og i tidsskrifter, og brukes av kunstnere i mange land, som del av deres egne prosjekter.
Kunstnernavnet er sammensatt av det engelske «Damsel» (ugift kvinne) og tyske «Frau» (gift kvinne), et selvmotsigende navn hun selv tolker som «gift med seg selv».
Selvlært maskemaker
Kennedy er oppvokst i et hjem der begge foreldrene, Heidi Kennedy Skjerve og Stein Rønning, var billedkunstnere, og hun kaller dette sin opplæring. Hun har ingen formell utdannelse som maskemaker, men har utviklet uttrykket og lært håndverket underveis i den skapende prosessen; ved å studere gamle sømteknikker på plagg i museer; se på YouTube-veiledninger – og prøve og feile.
Hun er ikke i utgangspunktet spesielt interessert i masker som sjanger eller kategori, men er fascinert av materialer og hvordan hun kan organisere dem på et lite område, slik at de til slutt, sammen, kommuniserer noe.
Bakgrunnen for at hun begynte å arbeide med akkurat masker, var egen utkledning til maskeball i London. «Jeg sydde en blondebit sammen med en annen blondebit. Det var noe som var så tilfredsstillende med nettopp å lage en maske. Det er jo den ultimate overdrivelse å putte noe midt i fjeset.»
Prosessen med å lage en maske starter med å lete etter materialer som interesserer henne, det kan like godt være et antikt klesplagg som en pompong eller en billig plastgjenstand. Hun skisserer ikke masken på forhånd, men bygger den opp med de materialene hun vil bruke, med inspirasjon fra blant annet filmer, fra kostymedrama til science fiction. Det kan ta fra én dag til flere år før hun anser en maske som ferdig.
Hun syr og gjør alt arbeidet for hånd, og lager masker både som  selvstendige verk og som wearable art. Verkene hennes er sjangeroverskridende, i den forstand at de er kunsthåndverk og smykkekunst med trekk fra både scenografi og mote.
I tillegg til at hun viser maskene på utstillinger, er de presentert i internasjonale kunst-, mote- og andre fagtidsskrifter som Vanity Fair, Vogue og Forbes. Hun har samarbeidet med Louis Vuitton og lager også masker på oppdrag. Flere norske og utenlandske sangere og kunstnere, som Erykah Badu, Beyoncé, Daphne Guinness, Anneli Drecker og Lisa Lie, har brukt maskene hennes i egne videoer og forestillinger.
Medlemskap og hedersbevisninger
Kennedy er medlem av organisasjonen Norske Kunsthåndverkere.
Solo (brus)
Solo er i sin opprinnelige utgave en norsk appelsinbrus, et produkt som også kalles kullsyreholdig leskedrikk. Appelsinbrusen ble lansert i 1934 etter at Torleif Gulliksrud tok med seg oppskriften på drikken Naranjina Solo («appelsin alene») fra Spania til direktøren for Tønsberg Bryggeri, Theodor W. Holmsen. Solo hadde en markedsandel på 7 % i Norge i 2005, men drikken var frem til 1960-tallet landets mest solgte brus, inntil Coca-Cola og senere Pepsi passerte den på salgsstatistikken. På det meste hadde Solo en markedsandel på hele 25 % i Norge.
Tapperier
Varemerket Solo eies av markedsføringsselskapet. Varemerket brukes i dag på flere produkter i tillegg til det opprinnelige: Solo Super, Solo Pluss og Solrik. Navnet brukes også på en fruktis som produseres av Hennig-Olsen.
Syntetisk apertur-radar
Måledataene består av signalets amplitude og fase, som i etterkant prosesseres digitalt for å gi todimensjonale bakkekart. Prosesseringen er relativt tung, så selv om SAR ble introdusert på 1950-tallet, skjøt teknikken først fart etter at billig regnekraft ble lett tilgjengelig. Ved hjelp av to antenner, kan også tredimensjonale kart produseres ved å utnytte faseforskjellen eller faseinterferogrammet mellom antennene. En slik 3D-radar kalles interferometrisk syntetisk apertur-radar.
Carlos Linarez
Carlos Linarez (født 5. september 1991) er en venezuelansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 17 i omnium.
Nils von Kantzow
Kantzow ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere.
Donnybrook (Vest-Australia)
Donnybrook er en by i Vest-Australia i Australia. Den ligger langs South Western Highway 210 kilometer sør for delstatshovedstaden Perth. Byen er hovedsete for epledyrking i Vest-Australia.
Stedet ble navngitt etter Donnybrook som er en bydel i Dublin i Irland der de første europeiske nybyggerne kom fra. I 1897 ble det oppdaget gull rundt seks kilometer sør for Donnybrook. Gullrushet varte bare en kort tid og gullgruven ble stengt i august 1903.
Paraguays flagg
Paraguays flagg hadde tidligere to ulike sider. Det hvite feltet inneholdt på den ene siden av flagget riksvåpenet og på den andre siden seglet til finansforvaltingen. I dag er riksvåpenet på begge sider av flagget. Riksvåpenet er en femtagget, gyllen stjerne, kalt «maistjernen» etter frigjøringsdagen 14. august.
Van Helsing (film)
Van Helsing er en amerikansk actionfilm fra 2004 regissert av Steven Sommers. Hugh Jackman innehar hovedrollen som monsterjegeren Gabriel Van Helsing, og Kate Beckinsale spiller Anna Valerious, en annen monsterjeger hvis hovedmål er å drepe Dracula. Tittelkarakteren Gabriel Van Helsing er inspirert av den nederlandske vampyrjegeren Abraham Van Helsing fra den irske forfatteren Bram Stokers roman Dracula. Filmen portretterer en rekke andre monstre i tillegg til grev Dracula, som Frankensteins monster og varulver.
Handling
Ett år senere sender Ridderne av den Hellige Orden monsterjegeren Gabriel Van Helsing, som lider av amnesi, til Transilvania for å drepe Dracula. Han skal også passe på så den siste av Valerious-familien ikke blir drept og havner i skjærsilden; for ni generasjoner siden sverget familien på å drepe Dracula, og ingen av dem kommer til himmelen før han er død. Van Helsing mottar et revet papir med et symbol på, og får følge av Carl, en munk som gir støtte og våpen.
Når de ankommer Transilvania møter de Anna Valerious, som forteller dem at hennes bror Velkan ble drept kort tid før av en varulv. Van Helsing redder henne like etter da Draculas bruder angriper landsbyen de befinner seg i, og han dreper også Marishka mens de to andre flykter. Når Anna tar Van Helsing og Carl tilbake til slottet hennes, forteller hun at hun er fast bestemt på å drepe Dracula selv, men Van Helsing er ikke villig til å la henne ta den risikoen siden hun er den siste av Valerious-familien. Da hun motstår, sender ham henne inn i en dyp søvn ved å gasse henne, og legger henne til sengs. Senere den kvelden våkner Anna fra en dyp og drømmeløs søvn og møter Velkan, som nå er en varulv. Etter at Velkan flykter, sporer Van Helsing og Anna ham opp ved Frankensteins slott, og finner ut at Dracula forsøker å gi liv til sine barn ved å bruke Velkan som erstatning for monsteret som de enda ikke har fanget. Planen hans feiler, og Anna frigjør Velkan idet han transformeres til en varulv. Dracula angriper Van Helsing, som kjenner ham igjen fra fortiden, og innser at Dracula er nærmest udødelig.
I Budapest blir Van Helsing med på å bytte Frankensteins monster mot Anna (uten å faktisk ha tenkt til å bytte bort Monsteret), og gjemmer Monsteret på en gravplass før han og Carl drar for å redde Anna, som er på et maskeradeball som senere viser seg å kun bestå av vampyrer. Van Helsing og Carl redder henne, men Monsteret blir fanget og fraktet vekk på en båt. Etter å ha flyktet fra Draculas palass returnerer Anna, Carl og Van Helsing til Frankensteins slott, hvor de ser at alt utstyret har blitt fjernet. I Annas slott forklarer Carl at Dracula var sønnen av en av Annas forfedre. Dracula ble drept av "Guds venstrehånd", men fikk et nytt liv som vampyr etter å ha inngått en pakt med djevelen. Carl forklarer at til tross for at Annas forfar sverget på å drepe Dracula, var han ikke i stand til å drepe sin egen sønn, så i stedet forviste ham Dracula til en festning av is. Djevelen ga Dracula så vinger og evnen til å fly, som gjorde ham i stand til å flykte. Van Helsing finner så en portal til Draculas festning forkledd som et stort kart. Anna, Carl og Van Helsing entrer portalen, og ankommer en klippe ved Draculas slott.
Idet trioen ser Monsteret bli løftet til laboratoriet i en maskin, og han forteller dem at Dracula har en kur mot å bli forvandlet til en varulv. Carl forstår nå at det eneste som kan drepe Dracula er varulver, og at han har en motgift liggende tilgjengelig i tilfelle noen av varulvene han bruker skal snu seg mot ham.
Van Helsing frigjør Monsteret, men akkurat for sent - Draculas barn blir gitt liv. Van Helsing konfronterer Dracula, og like etter dette kommer fullmånen frem. Van Helsing blir forvandlet om til en varulv, og Dracula forvandler seg til en flaggermuslignende skapning. Dracula avslører av Van Helsing virkelig er Erkeengelen Gabriel, "Guds venstrehånd" - han som drepte Dracula mange hundre år tidligere. Dracula tilbyr Van Helsing å få minnene tilbake, men Van Helsing avslår tilbudet, og bestemmer seg for at "some things are better left forgotten" ("noen ting bør forbli glemt").
Mottakelse
På Rotten Tomatoes' hjemmesider har Van Helsing mottatt 22% på Tomat-o-meteret, og har en gjennomsnittlig rangering på 4,2/10 basert på 211 anmeldelser. Blant publikum har filmen slått bedre an, og hele 62% av 604.772 (per 17.08.2013) stemmegivende likte filmen, og den gjennomsnittlige rangeringen for publikum er på 3,2/5. På Metacritics hjemmesider har filmen en gjennomsnittlig rangering på 35/100 basert på 38 anmeldelser. Også her er publikum mer fornøyde, og gir filmen en gjennomsnittlig rangering på 5,2/10 basert på 192 rangeringer.
Carl Erik Kraabøl
Carl Erik Kraabøl (født 11. april 2000) er en norsk tidligere profesjonell ishockeyspiller. I 2019/2020 sesongen spilte han for Vålerenga Hockey i den norske Fjordkraftligaen.
Han kommer fra Gausdal og har Lillehammer Ishockeyklubb som sin moderklubb.
Greenbrier Classic
Greenbrier Classic, siden 2018 kalt A Military Tribute at The Greenbrier, er en golfturnering på PGA-touren som spilles hvert år på The Greenbrier utenfor White Sulphur Springs i Greenbrier County i Vest-Virginia.
Historikk
Turneringen debuterte i PGA-touren 2010 under navnet Greenbrier Classic, skiftet navn til A Military Tribute at The Greenbrier i 2018, og ble i 2019 flyttet til høsten. Dermed ble den ikke avholdt under PGA-touren 2018/19 og ble i stedet den første turneringen på PGA-touren 2019/20.
Ernst Happel
Ernst Happel (født 29. november 1925, død 14. november 1992) var en østerriksk fotballspiller og senere en av Europas mest fremgangsrike og mestvinnende trenere. Ernst Happel Stadion i Wien, hvor finalen under EM i fotball 2008 ble spilt, er navngitt etter Ernst Happel.
Spillerkarrieren
Ernst Happel var forsvarsspiller for Rapid Wien (1939–54 og 1956–58) og Racing Paris (1954–56) og spilte 51 ganger (5 mål) for Østerrikes landslag. For Rapid vant han dessuten to seriemesterskap. Happel deltok i to VM-sluttspill, 1954 og 1958, og vant bronse i førstnevnte turnering.
Gammarus paucispinus
Gammarus paucispinus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Kristina Šmigun-Vähi
Kristina Šmigun-Vähi (født Kristina Šmigun; 23. februar 1977 i Tartu) er en estisk politiker og tidligere langrennsløper. Hun har siden 2019 vært innvalgt i Riigikogu, som representant for Det estiske reformpartiet.
Idrettskarriere
Hun debuterte i Vinter-OL som 16-åring i 1994 på Lillehammer, med 27.-plass på 10 km jaktstart som beste individuelle plassering. Hun fikk senere svake resultater under Vinter-OL 1998 i Nagano. Hun tok sølv på 15 km fristil og bronse på 30 km klassisk i VM 1999. Under VM i 2003 tok hun fire medaljer: Gull på 10 km jaktstart, sølv på 10 km og 15 km klassisk, og bronse på 30 km i fristil. Fra 1999 til 2007 vant Kristina Šmigun, som hun het da, 16 enkeltseire i verdenscupen, og hun kom på andreplass sammenlagt i 2000 og 2003. Hun kom på tredjeplass sammenlagt i sprintcupen i sesongene 1998/99 og 1999/2000.
12. februar 2006 vant Šmigun olympisk gull på 15 km dobbel jaktstart, og ble dermed den første estiske kvinne som vant gull i et vinter-OL. Fire dager etter vant hun sitt andre OL-gull da hun vant 10 km klassisk. I OL 2010 gikk hun inn til sølvmedalje på 10 km fristil bak svenske Charlotte Kalla. Šmigun la opp som toppidrettsutøver samme år.
Personlig
Hun giftet seg 7. juli 2007 med sin mangeårige manager Kristjan-Thor Vähi og tilføyde Vähi til sitt etternavn.
Choi Ki Ho
Choi Ki Ho (født 5. mai 1991) er en hongkongkinesisk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 16 i omnium.
Shiping
Shiping (kinesisk: 石屏县; pinyin:  Shípíng Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Vega-programmet
Vega-programmet var et sovjetisk romprosjekt med formål å utføre undersøkelser av Venus, men det ble også brukt til å undersøke Halleys komet. Programmet bestod av to ubemannede romsonder, Vega 1 og Vega 2.
Shiping
Kulturminner
Stedene Qihe lou (企鹤楼) og Chenshi zongci (陈氏宗祠) ble i 2006 oppført på listen over kulturminner i Folkerepublikken Kina.
Vega-programmet
Undersøkelsene av Halleys komet var kommet på et sent stadium av planleggingen, som et resultat av at det amerikanske prosjektet ble avbrutt i 1981. Prosjektet ble fremskyndet og tiden for studier av Venus ble redusert. 15. desember 1984 skjedde oppskytningen av Vega 1 og 21. desember samme år ble Vega 2 skutt opp.
Shiping
Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Vega-programmet
Oppdraget
Vega 1 ankom Venus 11. juni og Vega 2 den 15. juni 1985. Hensikten med dette prosjektet var å undersøke Venus' atmosfære og overflate. For dette formålet hadde de med ulike utstyr som man slapp ned på planeten. Oppdraget var vellykket og man fikk de data man hadde forventet å få.
Etter denne delen av oppdraget brukte de Venus' gravitasjon for å gi romsondene ny fart for å begi seg mot Halleys komet. Den 6. mars 1986 gjorde Vega 1 sin nærmeste passering av kometen, ca. 8,890 km fra kometkjernen, og 9. mars var Vega 2 på sitt nærmeste, 8,030 km fra kometkjernen. Hensikten var å finne ut hva kometens kjerne bestod av, dimensjoner, form, temperatur og hva overflaten var utgjort av. Prosjektet ble avsluttet med dette.
Nils Håkon Nordberg
Nils Håkon Nordberg (født 2. november 1968) er en norsk lektor, kursholder og forfatter.
Nils Håkon Nordberg er lektor på Drammen videregående skole, og underviser i historie, samfunnskunnskap og engelsk. Foruten 16 år i videregående skole, har han også bakgrunn som forfatter, journalist, oversetter, quizmaster og forlagsredaktør. Deriblant som mangeårig redaktør for Trivial Pursuit.
I forbindelse med fagfornyelsen har han de siste par årene holdt kurs på videregående skoler over hele landet i regi BroAOF. Kurstittel: «Vurdering uten prøver».
I første kvartal 2021 utgir han to bøker: «Vurdering uten prøver» (Universitetsforlaget) og «Historie på tvers for vg2» (Argus forlag). I 2022 kommer «Historie på tvers for vg3».
Venera 15
Venera 15 (russisk ) var en romsonde, en del av Venera-programmet, sendt mot Venus av Sovjetunionen. Denne ubemannede sonden skulle kartlegge Venus' overflate ved å bruke høyoppløselige bildesystemer. Romsonden var identisk med Venera 16 og basert på modifikasjoner av de tidligere Venera-sondene.
Sonden ble skutt opp 2. juni 1983 kl. 02:38:39 UTC og nådde sin bane rundt Venus 10. oktober 1983.
Linus Rotbakken
Linus Rotbakken (født 3. februar 1992 i Uppsala) er en svensk ishockeyspiller som i 2020 spiller for Vålerenga Hockey i Fjordkraftligaen. Han har tidligere spilt i seks sesonger for Almtuna IS i HockeyAllsvenskan.
Wilma Rudolph
Wilma Glodean Rudolph (født 23. juni 1940, død 12. november 1994) var en amerikansk friidrettsutøver med tre OL-gull.
Wilma Rudolph ble født i byen Clarksville i Tennessee som tredje yngst av 22 barn. I ung alder ble det oppdaget at hun hadde poliomyelitt. Tolv år gammel lærte hun å gå, og bestemte seg for å bli friidrettsutøver. Hun spilte for skolelaget i basketball da hun ble oppdaget av skolens friidrettstrener.
Hun deltok i OL i Melbourne i 1956 og tok bronsemedalje med stafettlaget. I OL i Roma fire år senere tok hun tre gullmedaljer, på 100 meter, 200 meter og på 4 x 100 meter stafett.
Hun vant sølv på 100 meter i de Panamerikanske leker 1959 i Chicago.
Luxi (Honghe)
Luxi (kinesisk: 泸西县; pinyin:  Lúxī Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Wilma Rudolph
Etter friidrettskarrieren arbeidet Rudolph som lærer, friidrettstrener og sportskommentator.
Luxi (Honghe)
Befolkningen var på 362,400 innbyggere i 1999.
Wilma Rudolph
Wilma Rudolph døde 54 år gammel av kreft i hjernen. I 2004 utga det amerikanske postvesenet et frimerke som fremstilte Wilma Rudolph. I 1994 ble hun innvotert i National Women's Hall of Fame.
Nevada-territoriet
Nevada-territoriet (Nevada Territory) var tidligere et organisert, innlemmet territorium i USA som ble dannet 2. mars 1861, da området fraskilt fra Utah-territoriet, og eksisterte fram til området 31. oktober 1864 ble delstaten Nevada. Før Nevada-territoriet ble dannet het området Washoe. Nevada-territoriets hovedstad var Carson City. James W. Nye var guvernør i Nevada-territoriet i den tiden det eksisterte.
Kristin Berge (redaktør)
Kristin Berge (født 1971, oppvokst i Morgedal i Telemark) er redaktør i Telemark Tidend.
Kristin Berge er utdannet i historie, folkloristikk og kulturfag. Det meste av karrieren har hun hatt i pressen (Vest-Telemark Blad, Telemarksavisa, Sandefjords Blad, Porsgrunnsposten og Varden). Hun har også en del års erfaring som lærer i grunnskole og videregående skole i Vinje og Skien.